CELEX: 32007D0015(01)
Language: bg
Date: 2007-11-22 00:00:00
Title: 2007/850/ЕО: Решение на Европейската централна банка от 22 ноември 2007 година за изменение на Решение ЕЦБ/2001/16 относно разпределянето на паричния доход на националните централни банки на участващите държави-членки от финансовата 2002 година (ЕЦБ/2007/15)

19.12.2007   
            
            
               BG
            
            
               Официален вестник на Европейския съюз
            
            
               L 333/86
            
         
      РЕШЕНИЕ НА ЕВРОПЕЙСКАТА ЦЕНТРАЛНА БАНКА
   
   от 22 ноември 2007 година
   за изменение на Решение ЕЦБ/2001/16 относно разпределянето на паричния доход на националните централни банки на участващите държави-членки от финансовата 2002 година
   (ЕЦБ/2007/15)
   (2007/850/ЕО)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Устава на Европейската система на централните банки и на Европейската централна банка (наричан по-долу „Устава на ЕСЦБ“), и по-специално член 32 от него,
   като има предвид, че
   
               (1)
            
            
               Член 32 от Устава на ЕСЦБ определя общите правила за разпределяне на паричния доход от националните централни банки (НЦБ) на държавите-членки, които са приели еврото. Общите правила на член 32 от Устава на ЕСЦБ се прилагат също и за дохода, получен от отписване на банкноти, които са били изтеглени от обръщение.
            
         
               (2)
            
            
               Съгласно член 32.5 от Устава на ЕСЦБ сумата на паричния доход на НЦБ се разпределя между НЦБ пропорционално на внесените от тях дялове от капитала на ЕЦБ. Съгласно член 32.7 от Устава на ЕСЦБ, Управителният съвет е компетентен да предприеме всички останали мерки, които са необходими за прилагането на член 32. Това включва правомощието да вземе предвид други обстоятелства, когато решава относно разпределението на дохода, получен от отписването на изтеглени от обръщение евробанкноти. В това отношение принципите на равнопоставеност и справедливост налагат да се вземе предвид периода, през който изтеглените от обращение евробанкноти са били емитирани. Алгоритъмът за разпределяне на този специфичен доход трябва следователно да отразява съответния дял от капитала на ЕЦБ и продължителността на фазата на емитиране.
            
         
               (3)
            
            
               Изтеглянето на евробанкноти от обръщение следва да бъде уредено с отделно решение, взето съгласно член 5 от Решение ЕЦБ/2003/4 от 20 март 2003 г. относно купюрите, спецификациите, възпроизвеждането, замяната и изтеглянето от обръщение на евробанкноти (1).
            
         
               (4)
            
            
               Настоящото решение не засяга вземанията на емитиращите органи, съгласно Решение ЕЦB/2001/15 от 6 декември 2001 г. относно емитирането на евробанкноти (2).
            
         
               (5)
            
            
               Член 14, параграф 2 от Насоки ЕЦБ/2007/2 от 26 април 2007 г. относно Трансевропейската автоматизирана система за брутен сетълмент на експресни преводи в реално време (TARGET2) (3) предвижда, че TARGET2 ще замени сега действащата система TARGET. НЦБ на държавите-членки, които са приели еврото, ще преминат към TARGET2 в съответствие с графика, определен в член 13 от Насоки ЕЦБ/2007/2. Освен това, някои НЦБ на държави-членки, които не са приели еврото, ще се свържат с TARGET2 на основание отделно споразумение с ЕЦБ и НЦБ на държавите-членки, които са приели еврото. Ето защо позоваванията към „TARGET“ в Решение ЕЦБ/2001/16 от 6 декември 2001 г. относно разпределянето на паричния доход на националните централни банки на участващите държави-членки от финансовата 2002 година (4) следва да бъдат осъвременени.
            
         
               (6)
            
            
               Решение ЕЦБ/2001/16 се нуждае от няколко допълнителни изменения във връзка с измерването на паричния доход и третирането на първоначално заредените евробанкноти,
            
         РЕШИ:
   Член 1
   Решение ЕЦБ/2001/16 се изменя, както следва:
   
               1.
            
            
               Член 1 се изменя, както следва:
               След определението за „ежедневен референтен обменен курс“ се създават следните определения:
               
                           „н)
                        
                        
                           „изтеглени от обръщение евробанкноти“ са всеки вид или серия евробанкноти, които са изтеглени от обръщение с решение на Управителния съвет, взето на основание член 5 от Решение ЕЦБ/2003/4;
                        
                     
                           о)
                        
                        
                           „алгоритъм за емитиране“ е средният алгоритъм за записване на капитала през фазата на емитиране на даден вид или серия на изтеглени от обръщение евробанкноти;
                        
                     
                           п)
                        
                        
                           „фаза на емитиране“ във връзка с видовете или сериите евробанкноти е периодът, започващ на датата, на която първата емисия евробанкноти от този вид или серия е записана в базисните пасиви, и приключващ на датата, на която последната емисия евробанкноти от този вид или серия е записана в базисните пасиви;
                        
                     
                           р)
                        
                        
                           „отписване“ е заличаване на изтеглените от обръщение евробанкноти от балансовата позиция „банкноти в обръщение.““
                        
                     
         
               2.
            
            
               Член 3, параграф 3 се заменя със следния текст:
               3.   „Когато сумата на специално предназначените активи на дадена НЦБ надвишава или е по-малка от сумата на базисните пасиви на НЦБ, разликата се компенсира, като към размера ѝ се прилага референтната лихва.“
            
         
               3.
            
            
               След член 5 се добавя следният член 5а:
               „Член 5а
               Изчисляване и разпределяне на прихода, получен от отписването на евробанкноти
               1.   Изтеглените от обръщение евробанкноти остават част от базисните пасиви докато бъдат заменени или отписани, според това кое се случи първо.
               2.   Управителният съвет може да реши да отпише изтеглени от обръщение евробанкноти, като в този случай определя датата на отписването и общия размер на провизията, която се прави за онези изтеглени от обръщение евробанкноти, за които все още се очаква да бъдат обменени.
               3.   Изтеглените от обръщение евробанкноти се отписват, както следва:
               
                           а)
                        
                        
                           На датата за отписването балансовите позиции „банкноти в обръщение“ на ЕЦБ и НЦБ се намаляват с общата стойност на изтеглените от обръщение евробанкноти, които все още не са обменени. За тази цел, действителната стойност на изтеглените от обръщение евробанкноти, които не са обменени, се коригира пропорционално на стойностите им, изчислени в съответствие с алгоритъм за емитиране, и разликата се покрива от ЕЦБ и НЦБ.
                        
                     
                           б)
                        
                        
                           Коригираната стойност на изтеглените от обръщение евробанкноти се отписва от балансовата позиция „банкноти в обръщение“ и се пренася в отчетите за приходите и разходите на НЦБ.
                        
                     
                           в)
                        
                        
                           Всяка НЦБ създава провизия за изтеглени от обръщение евробанкноти, за които все още се очаква да бъдат обменени. Провизията е равна на съответния дял на НЦБ в общата стойност на провизията, изчислена като се използва алгоритъма за емитиране.
                        
                     4.   Изтеглените от обръщение евробанкноти, които се обменят след датата за отписването, се записват в счетоводните книги на НЦБ, която ги е приела. Размерът на входящите потоци на изтеглените от обръщение евробанкноти се преразпределя между НЦБ поне веднъж годишно въз основа на алгоритъма за емитиране, като разликите се компенсират от НЦБ. Всяка НЦБ компенсира с провизиите на пропорционална основа, а ако сумата на входящите потоци превишава провизиите — вписва съответния разход в отчета за приходите и разходите.
               5.   Управителният съвет прави ежегоден преглед на общата стойност на провизията.“
            
         
               4.
            
            
               Приложение I се изменя в съответствие с приложение I към настоящото решение.
            
         
               5.
            
            
               Приложение II се изменя в съответствие с приложение II към настоящото решение.
            
         
               6.
            
            
               След като съответните НЦБ преминат към TARGET2 всички препратки към „TARGET“ в Решение ЕЦБ/2001/16 се считат за препратки към „TARGET2“.
            
         Член 2
   Заключителни разпоредби
   Настоящото решение влиза в сила на 1 януари 2008 година.
   
      Съставено във Франкфурт на Майн на 22 ноември 2007 година.
      
         
            Председател на ЕЦБ
         
         Jean-Claude TRICHET
         
      
   
   
      (1)  ОВ L 78, 25.3.2003 г., стр. 16.
   
      (2)  ОВ L 337, 20.12.2001 г., стр. 52. Решение, последно изменено с Решение ЕЦБ/2006/25 (ОВ L 24, 31.1.2007 г., стр. 13).
   
      (3)  ОВ L 237, 8.9.2007 г., стр. 1.
   
      (4)  ОВ L 337, 20.12.2001 г., стр. 55. Решение, последно изменено с Решение ЕЦБ/2006/7 (ОВ L 148, 2.6.2006 г., стр. 56).
   
      ПРИЛОЖЕНИЕ I
      Приложение I към Решение ЕЦБ/2001/16 се изменя, както следва:
      Следната алинея се добавя в края на параграф 1 от част А:
      
         „Ако датата на преминаване към парична наличност е датата, на която TARGET/TARGET2 не работи, задълженията на новата за Евросистемата НЦБ, които възникват от евробанкнотите, които са първоначално заредени съгласно Насоки ЕЦБ/2006/9 от 14 юли 2006 г. относно някои приготовления за преминаването към парична наличност в евро и за първоначалното зареждане и подзареждането с евробанкноти и монети извън Еврозоната (1), и са пуснати в обръщение преди датата на преминаване към парична наличност, представлява част от базисните пасиви (като част от кореспондентските сметки по т. 10.4 от пасивите на хармонизиран счетоводен баланс), докато задължението стане част от вътрешните за Евросистемата задължения, възникващи от транзакциите в TARGET/TARGET2.
      
      
         (1)  ОВ L 207, 28.7.2006 г., стр. 39.“
   
   
      ПРИЛОЖЕНИЕ II
      Приложение II към Решение ЕЦБ/2001/16 се изменя, както следва:
      Следният параграф се добавя в края на част А, след параграфа, завършващ на „на 31 декември 2002 г.“:
      
                  „6.
               
               
                  вземания от евробанкнотите, които са първоначално заредените съгласно Насоки ЕЦБ/2006/9 и са пуснати в обращение преди датата на преминаване към парична наличност (част от т. 4.1 от активите на хармонизирания счетоводен баланс и поради това част от кореспондентските сметки по т. 9.5 от активите на хармонизирания счетоводен баланс), но само докато такова вземане стане част от вътрешните за Евросистемата задължения, възникващи от транзакциите в TARGET/TARGET2.“